শীতের মরশুমে রাজ্যে বাড়ছে মদের দাম, কোন কোন মদের দাম বাড়ছে?

কলকাতা: আগামী মাস থেকেই রাজ্যে বাড়ছে মদের দাম। এই মর্মে বিজ্ঞপ্তি জারি করেছে অর্থ দপ্তর। রাজ্যের আবগারি দপ্তরের ওয়েবসাইটেও সেই বিজ্ঞপ্তি প্রকাশ করা হয়েছে। আগামী ১ ডিসেম্বর থেকে বর্ধিত দামেই কিনতে হবে মদ।

১লা ডিসেম্বর থেকে দাম বাড়ছে মদের। তবে দাম বাড়ছে না বিয়ারের। দাম বাড়ছে বাংলা মদ, হুইস্কি ও রামের। ১৮০ Ml এর দাম বাড়ছে ১০ টাকা। ৭৫০ Ml এর দাম ন্যূনতম বাড়ছে ৩০ টাকা। সবচেয়ে বেশি বাড়ছে ৫০ টাকা। বাংলা মদের দামও একই হারেই বাড়ছে। সব থেকে বেশি দাম বাড়ছে বিদেশে প্রস্তুতকারক মদ গুলির। ইতিমধ্যেই মদ প্রস্তুতকারক সংস্থাগুলি কে জানানো হয়েছে, রাজ্যের আবগারি দফতরের তরফে। এই অনুযায়ী ১লা ডিসেম্বর থেকে প্রয়োজনীয় লেভেল তৈরি করার পরামর্শ সংস্থাগুলিকে।

আরও পড়ুন: একধাক্কায় ৪ টাকা দাম বৃদ্ধি বাংলার ডেয়ারির! নেপথ্যে কী কারণ দেখুন

প্রশাসন জানিয়েছে, যে সব স্টক নির্দিষ্ট সময়ের মধ্যে বিক্রি করা সম্ভব হবে না, তাদের উপর নতুন হার প্রযোজ্য হবে। সেই সমস্ত বোতলে নতুন দামের স্টিকার লাগানো বাধ্যতামূলক করা হয়েছে, যাতে গ্রাহকেরা সংশোধিত মূল্যের তথ্য স্পষ্ট ভাবে জানতে পারেন। সরকারি বিজ্ঞপ্তির কপি ইতিমধ্যেই সংশ্লিষ্ট সংস্থাগুলির কাছে পাঠানো হয়েছে। নতুন নিয়ম কার্যকর হওয়ার আগে প্রত্যেক ব্র্যান্ডমালিক ও পরিবেশককে যথাসময়ে প্রয়োজনীয় নিবন্ধন ও লেবেল পরিবর্তনের প্রক্রিয়া সম্পূর্ণ করার নির্দেশ দেওয়া হয়েছে।