মধ্যপ্রদেশে নিষিদ্ধ মদ?

মধ্যপ্রদেশ: এপ্রিল মাস থেকে মধ্যপ্রদেশের (Madhya Pradesh) একাধিক জায়গায় নিষিদ্ধ মদ বিক্রি। আসন্ন অর্থবর্ষ অর্থাৎ ১লা এপ্রিল থেকে এ রাজ্যে চালু হতে চলেছে ‘লো অ্যালকোহলিক বেভারেজ বার’। নয়া আবগারি নীতির অধীনে ১৭টি ধর্মীয়স্থান সহ ১৯টি জায়গায় মদ বিক্রি সম্পূর্ণরুপে নিষিদ্ধ হবে বলে জানিয়েছে এক আধিকারিক।

রবিবার প্রকাশিত নয়া আবগারি নীতি অনুযায়ী, নয়া বারগুলিতে মিলবে বিয়ার, ওয়াইনের মতো অ্যালকোহলযুক্ত পানীয়। যার সর্বোচ্চ অ্যালকোহলের পরিমাণ ১০ শতাংশ (ভলিউমের ভিত্তিতে)। সরকারি বিজ্ঞপ্তিতে বলা হয়েছে, এই বারগুলিতে স্পিরিট যাবতীয় পানীয় কঠোরভাবে নিষিদ্ধ।

আরও পড়ুন: রাস্তায় যানজট, প্যারাগ্লাইডিংয়ে চেপে পরীক্ষাকেন্দ্রে পরীক্ষার্থী

বর্তমানে, মধ্যপ্রদেশ জুড়ে ৪৬০ থেকে ৪৭০ বিয়ার ও মদের বার রয়েছে। আবগারি বিভাগের এক আধিকারিক জানিয়েছে নয়া এই আউটলেটগুলির সঙ্গে বারের সংখ্যা তাল মিলিয়ে বাড়বে। এক সরকারি বিবৃতিতে বলা হয়েছে, ১লা এপ্রিল থেকে ১৭টি পবিত্র স্থান সহ ১৯টি জায়গায় মদ বিক্রি নিষিদ্ধ। সেই আওতায় ৪৭টি মদের দোকান বন্ধ করা হবে।

পাশাপাশি জানা গিয়েছে, যে ধর্মীয়স্থানে মদ বিক্রি হবে তার মধ্যে রয়েছে উজ্জয়িনীর মহাকালেশ্বর, ওমকারেশ্বর, মহেশ্বর, মণ্ডলেশ্বর, ওরছা, মাইহার, চিত্রকূট, দাতিয়া, অমরকণ্টক এবং সালকানপুর।